Olwali olwo nga Wamusege asanga eddiba lya Wampologoma abayizzi lye baali baanise ku kasana likale. Yalisikawo era amangu ago n’alyambala era n’ayolekera ekyalo kye. Banne bonna olwamulengera, omwo nga mwe muli n’abantu, abasajja n’abakazi ne badduka emisinde gy’otalabanga. Ye Wamusu bwe yalaba nga buli omu afuumuuka okumudduka, n’awulira okwewaana muli okw’amaanyi. Mu ssanyu eryo, kye yava awoowoola. Olwawoowoola mu ddoboozi lye, buli muntu n’amutegeera. Amangu ago nnyini ye n’ajja n’amuswanyulwamu olw’okubatiisatiisa bw’atyo. Amangu ago Wakibe kwe kujja we yali n’amugamba nti, “Nze nakutegeeredde ku ddoboozi lyo.”